Sehwag
పంజాబ్‌ విజయాల వెనుక సెహ్వాగ్‌
న్యూఢిల్లీ: గత సంవ్సరం దారుణమైన ప్రదర్శనతో ఐపిఎల్‌ పాయింట్ల పట్టికలో చివరి స్థానంలో నిలిచిన కింగ్స్‌ఎలెవన్‌ పంజాబ్‌ జట్టు ఐపిఎల్‌ 10వ సీజన్‌ కొత్త ఉత్సాహంతో వరుస విజయాలను సొంతం చేసుకుంటుంది. ఈ సీజన్‌లో ఆడిన రెండు మ్యాచ్‌ల్లో కూడా విజయం సాధించింది.పుణేతో జరిగిన తొలి మ్యాచ్‌లో ఆరు వికెట్లతేడాతో విజయం సాధిం చిన పంజాబ్‌,తాజాగా రాయల్‌ చాలెంజర్స్‌ బెంగళూరుతో జరిగిన మ్యాచ్‌లో 8 వికెట్ల తేడాతో విజయం సాధించింది.49 పరుగుల టార్గెట్‌తో బరిలోకి దిగిన పంజాబ్‌ రెండు వికెట్లు కోల్పోయి 14.3 ఓవర్లలోనే విజయం సాధించింది.పంజాబ్‌ ఓపెనర్‌ హసీమ్‌ ఆమ్లా 58 పరుగులు,కెప్టెన్‌ మాక్స్‌వెల్‌ 43 పరుగులతో చెలరేగడంతో మరో 33 బంతులు మిగిలి ఉండగానే పంజాబ్‌ టార్గెట్‌ ఛేదించింది. ఈ వరుస విజయాల వెనుక ఉన్నది మాజీ క్రికెటర్‌ సెహ్వాగ్‌ అని ఆ జట్టు ఓపెనింగ్‌ బ్యాట్స్‌ మెన్‌ హషీం ఆమ్లా పేర్కొన్నాడు.తాజా మ్యాచ్‌ అనంతరం మీడియాతో ఆమ్లా మాట్లాడుతూ ఓ శుభారంభం ఎంతో ఆత్మవిశ్వాసాన్ని ఇస్తుంది. జట్టు క్రికెట్‌ ఆపరేషన్స్‌హెడ్‌ అయిన సెహ్వాగ్‌ ఆటగాళ్ల విషయంలో ఎంతో అద్భుతంగా పనిచేశారు అని హషీం వివరించాడు.ఒకప్పుడు విధ్వంసకర బ్యాట్స్‌మెన్‌ అయిన సెహ్వాగ్‌ పంజాబ్‌ ఆటగాళ్ల విషయంలో ఎన్నో విలువైన సూచనలు ఇచ్చాడని ఆమ్లా తెలిపాడు.ఆటగాళ్ల ఆటశైలిని మార్చుకోవాలని సెహ్వాగ ఎవరిపైనా ఒత్తిడి చేయలేదని పేర్కొన్నాడు.ఆల్‌టైమ్‌ గ్రేట్‌ బ్యాట్స్‌మెన్‌లో వీరు ఒకరన్న విషయం మా అందరికి తెలుసు.ఒక ప్రత్యేక శైలికి అలవాటు పడాలని చెప్పే వ్యక్తి కాదు.ప్రతి ఆటగాడు తమ సామర్థ్యం మేరకు ఉత్తమంగా ఆడాలని మాత్రమే సెహ్వాగ్‌ ప్రోత్సహిస్తున్నాడు. జట్టుకు ఉపయోగ పడే రీతిలో ఆటగాళ్లు తమసామర్థ్యాన్ని మెరుగుపర్చుకోవాలని సూచించేవాడు అని హషీం వెల్లడించాడు. ఇక పంజాబ్‌ జట్టు కెప్టెన్‌గా కాకుండా సీనియర్‌ ఆటగాళ్లు ఇచ్చిన సూచనలు పట్టించుకుంటాడని ఆమ్లా పేర్కొ న్నాడు. మ్యాక్సీ ప్రతి ఒక్కరూ ఆత్మవిశ్వాసంతో ఆడాలని ప్రోత్సహిస్తుంటాడు. అతనో ఒక అద్భుతమైన ప్లేయర్‌ అని హషీం వివరించాడు.